Performans Tine Valentan: Avtoportret
2025-11-15 20:00 - 22:00 (Europe/Paris) | Kulturni inkubator
AVTOPORTRET
performans Tine Valentan
Sobota, 15. november 2025 // ob 20. uri // Kulturni inkubator
V soboto, 15. novembra 2025, bo v Kulturnem inkubatorju ob 20. uri performans Tine Valentant z naslovom Avtoportret. Premiera performansa, ki bo ponovitev decembra doživel še v Ljubljani, je del praznovanja 20. obletnice Društva Nagib.

Med škatlo in mojim telesom
je spomin na to, kako sem prišla sem.
Znova pišem začetek.
Spreminjam ujetost
v povezanost.
Kje se ta prostor konča,
in kje se začnem jaz?
Ne štejem sten.
Ne sledim robovom.
Merim —
ne prostora —
temveč, kako je,
biti v njem.
Kako se moj prst poravna z vžigalico.
Kako žlica zrcali lok mojega palca.
Kako rob blazine sledi oblini moje glave.
Kako svet vrača mojo gesto,
Kako sta držati in biti držana eno.
Ne štejem sten.
Ne sledim robovom.
Merim —
težo kaplje dežja, ki drsi po oknu,
razdaljo, ki jo misel prepotuje, preden se vrne k meni,
prostor, ki ga vzdih zasede v prazni sobi.
V hiši,
v sobi,
v škatli,
v trebuhu,
najdem odmeve prvih kontejnerjev —
prvih ljudi, ki so držali tisto, kar je bilo pomembno.
Prva kulturna naprava je bila verjetno nosilka —
davno pred nožem, sekiro,
kopalom, orožjem.

KOLOFON:
Avtorica in izvajalka: Tina Valentan
Zunanje uho/oko: Anja Bornšek // Oblikovanje zvoka: Tomaž Tomljanović // Oblikovanje svetlobe: Urška Vohar // Kostumografija: Tomaž Tomljanović // So-snovanje fizičnega uvoda: Anja Bornšek // Grafično oblikovanje: Megajver
Produkcija: Tina Valentan // Koprodukcija: Nagib Maribor (zanj Petra Hazabent), MKC Maribor, DUM Društvo umetnikov // Partnerji: LGM in Plesna izba Maribor
Finančna podpora: Ministrstvo za kulturo RS – dvoletni avtorski projekt, Mestna občina Ljubljana in Mestna občina Maribor
Zahvale: Mateja Bučar, Jasmina Križaj, Igor Dobričić, Diskolektiv in Jaka Bombač.

Povezava do originalnega članka

Festival Mladi Maribor
2025-11-17 08:30 - 2025-11-21 18:00 | Maribor
FESTIVAL MLADI MARIBOR 2025
17.-21. november 2025 // Kulturni inkubator in druge lokacije v Mariboru
Med 17. in 21. novembrom 2025 bo v Mariboru ponovno čas za prav poseben festival, ki v ospredje postavlja mlade: festival Mladi Maribor, ki ga organizira Mladinski kulturni center Maribor, omogoča pa Mestna občina Maribor.
Hej, Maribor! Pripravi se na teden, ko se vse vrti okrog mladih, povezovanja, ustvarjanja in zabave! Čaka te kup brezplačnih dogodkov, novih izkušenj in dobrih vsebin. Večina festivalskega programa se bo dogajala v Kulturnem inkubatorju, letošnja festivalska edicija pa se odpravlja tudi na prav poseben avtobusi, ki bo vozil do šol.

PROGRAM
Ponedelje, 17. november 2025
ob 8.30 | Kulturni inkubator
ODPRTI DIALOG Z MLADIMI: TRAJNOSTNA (PRE)HRANA
Imaš idejo, kako narediti prehrano bolj trajnostno, lokalno in pravično – doma, v šoli, v skupnosti?
Pridi na odprti dialog z mladimi in povej svoje mnenje! Tvoji predlogi štejejo – skupaj s strokovnjaki bomo iskali rešitve, ki jih lahko uresničimo. Osrednje vprašanje: Kako posamezni deležniki uresničujete koncept trajnostne (pre)hrane pri svojem delu – in kako lahko skupaj podpremo ideje mladih ter jih prevedemo v sistemske rešitve?
Osrednji govorci: Mojca Polak – direktorica, Višja strokovna šola za gostinstvo in turizem Maribor // Živa Kavka Gobbo – predsednica, Focus – društvo za sonaraven razvoj // Adrijana Kos – projektna vodja Zeleni koraki za kulturo, Mladinski kulturni center Maribor // Marja Guček – direktorica, Mladinski kulturni center Maribor.
OBVEZNE PRIJAVE NA DIALOG
Projekt Futr za jutr Društva Focus sofinancirata Eko sklad j.s. in Ministrstvo za okolje, podnebje in energijo.
* * *
TOREK IN SREDA, 18. in 19. november 2025
Torek in sreda dopoldne | mariborske šole
#MLADIBUS: TERENSKI OBISK MARIBORSKIH SREDNJIH ŠOL
Torek | ob 11.00 | Kulturni inkubator
SOBA POBEGA: Laboratorij Karla Scherbauma in pozabljena žarnica
Igra zasleduje zgodbo o laboratoriju, ki je sicer izmišljena, temelji pa na resničnih zgodovinskih dejstvih o začetkih elektrifikacije v Mariboru. Sestavljena je iz taktilnih ugank, ki spodbujajo sodelovanje, logiko in opazovanje. Scena zasleduje avtentični občutek 19.stoletja, vključuje pa tudi nekaj sodobnih tehnologij za pomoč pri odkrivanju preteklosti. Cilj ni le pobeg iz prostora, temveč »prižgati« pozabljeno Scherbaumovo žarnico.
OBVEZNA REZERVACIJA TERMINA
Sreda | ob 19. uri | Kulturni inkubator
KAVČ KONCERT
Pripravi se na večer, ko bo udobje zamenjala energija. Pop/rock trio KAVČ — Matej, Tine in Žan — prinašajo v Maribor svojo nalezljivo kombinacijo melodij, humorja in pravega koncertnega žara.
* * *
ČETRTEK, 20. november 2025
ob 17. uri | Kulturni inkubator
DELAVNICA ZNAKOVNEGA JEZIKA: POVEJ MI Z ROKAMI!
Ste že slišali, da se lahko pogovarjamo brez besed, brez telefona in interneta?
Da, govorimo o slovenskem znakovnem jeziku (SZJ). Na delavnici se bomo naučili osnov SZJ – kretenj za vsakdanje pogovore in še tistih, ki jih boste predlagali sami. Pridi, nauči se “govoriti” na nov način in odkrij svet brez besed.
OBVEZNE PRIJAVE NA DELAVNICO
ob 19. uri | Kulturni inkubator
DELAVNICA KVAČKANJA: KVAČKAŠ, TOREJ SI
Pridruži se sproščeni delavnici kvačkanja, kjer bomo skupaj ustvarjali, se smejali in klepetali – vse to ob mehki preji in super družbi. Če si kdaj želel/a narediti svojega pliškota, unikatno darilo ali pa samo odklopiti misli po dolgem dnevu, je to pravi kraj zate. Na delavnici boš: spoznal/a osnove kvačkanja, odkril/a trike in nasvete, kako iz klobke preje nastane nekaj čarobnega, domov odnesel/a svojo mini kvačkano živalico. Za vse materiale je poskrbljeno – preja, kvačke in pripomočki te čakajo, ti pa prinesi le dobro voljo.
OBVEZNE PRIJAVE NA DELAVNICO
* * *
PETEK, 21. november 2025
Objava nagrajencev #mladiborske nagradne igre, ki bo potekala med 10. in 20. novembrom na našem profilu @mladimaribor.

TRAJNOSTNI KORAKI FESTIVALA
MKC Maribor je v okviru projekta Zeleni korak za kulturo sprejel trajnosto zaobljubo, kjer se vsi zaposleni trudimo z majhnimi koraki zmanjšati naš ogljični odtis. Na to pot srčno vabimo tudi naše udeležence, izvajalce in vse ostale, ki ste na kakršenkoli način povezani z MKC Maribor, da nas s svojim zgledom pri tem podprete:

Festival organiziramo v skladu z načeli trajnostnega dogodka. Vabimo vas, da na dogodke v Kulturnem inkubatorju (Koroška cesta 18) pridete peš // s skirojem // s kolesom: najbližje postajališče sistema MBajk je Strossmayerjeva ul. – Tržnica // z mestnim avtobusom: avtobus št. G2, G4, G5, G6, P8, P9, P10, P11, P12, P13, P16, P18, postaja za izstop je Glavni trg: Rotovž ali Elektro // z vlakom ali medkrajevnim avtobusom // se z drugimi udeleženci dogodka dogovorite za sopotništvo.
Na dogodkih bo poskrbljeno tudi za trajnostno pogostitev. Z namenom preprečevanja nastajanje odpadne hrane so morebitne odjave od dogodka obvezne. Če se dogodka kljub prijavi torej ne boste uspeli udeležiti, vas prosimo, da nas o tem obvestite na eva.zunec@mkc.si
Pridno ločujemo vse odpadke ki jih naredimo, zato bodo na dogodku jasno označeni in postavljeni ekološki kotički – poiščite jih. Voda v Kulturnem inkubatorju je pitna in vas zato vabimo, da s sabo prinesete lasten bidon ali steklenico.

Festival organizira Mladinski kulturni center Maribor in omogoča Mestna občina Maribor.

Povezava do originalnega članka

Manierizem
2025-11-17 17:00 | PEKARNA MAGDALENSKE MREŽE
17. 11. 10. 2025 ob 17.00, Pekarna Magdalenske mreže
Predavanja iz umetnostne zgodovine: Novoveška arhitektura in umetnost

Manierizem

V ponedeljek, 17. 11. 2025, ob 17.00 vabimo v prostore Pekarne Magdalenske mreže na četrto predavanje iz umetnostne zgodovine v tem ciklu, ko govorimo o novoveški arhitekturi in umetnosti.

Novoveška arhitektuai in umetnost obravnava renesančni, baročni in historični slog in obsega čas med 15. in 19. stoletjem. Nadaljevanje lanske teme Umetnost srednjega veka bo Novoveški arhitekturi in umetnosti v letu 2026 sledila predavanja Moderna in sodobna arhitektura in umetnost. Tako bo sklop triletnih predavanj tudi vsebinsko zaokrožen in bo udeleženim ponudil spoznavanje umetnosti skozi arhitekturo Evrope.

Poglabljanje znanja s področja novoveške arhitekture in umetnosti bo vzpodbudilo kritični premislek, odprlo pogovor o arhitekturi, umetninah in simboliki le-teh. Tekom predavanj bomo spoznavali primerjalno analizo slogov in simbolov v različnih obdobij.

Že sedmo leto zapovrstjo nadaljemo z brezplačnim ciklom predavanj, srečanja se odvijajo tedensko v razponu dveh mesecev in trajajo dve šolski uri. Potekajo vsak ponedeljek ob 17.00. Predavanja izvaja dipl. umetnostni zgodovinar Simon Žlahtič.

Avtor: Marcok – Self-published work by Marcok; licenca: CC BY-SA 3.0; URL: https://commons.wikimedia.org/w/index.php?curid=625383

Manierizem

znan tudi kot pozna renesansa, je slog evropske umetnosti, ki se je pojavil v poznejših letih italijanske visoke renesanse okoli leta 1520, razširil se je približno do leta 1530 in trajal približno do konca 16. stoletja v Italiji, ko ga je v veliki meri zamenjal baročni slog.

Osem predavanj in en terenski ogled bo razdeljen po sklopih:

Protorenesansa, Zgodnja renesansa, Visoka renesansa, Zgodnji barok, Zreli barok, Pozni barok, Klasicizem, Neoslogi in historicizem

Vabljen_a, da se nam pridružiš!

Povezava do originalnega članka

La La Lajf
2025-11-17 20:00 - 21:00 | Maribor center / Dvorana generala Maistra
ROJSTVO! Se ga ne spomnim najbolje …
VRTEC! Ko si srečen, brž ponovi vse od prej!
VALETA! To, kooončno je konec te osnovne!
MATURANC! To, kooončno je konec te srednje! Juhuuu!
DIPLOMA! To, kooončno … Čaki malo, tole mi je nekam znano.
SLUŽBA! Fak, tu sploh ni noben’ga »končno«! Jaz bom garal do smrti!
STARŠEVSTVO! Meni se bo zmešalo en dan. Tako je imeti otroke, al’ kaj? Fak! Mi nismo bili takšni, prisežem! Mi smo se cele dneve igrali na ulici, samo nafutrali so nas vmes!
ABRAHAM! Kdaj?! Kako?! Kdo je ta nagubana, osivela podoba v ogledalu?
PENZIJA! Danes je dober dan, ena okončina me celo ne boli. Grem počasi kar parcele na britofu počekirat.
VNUKI! Heh, klovni mali, ko bi le vedeli …
SMRT! No ja, cajt je že bil.
Predstava La La Lajf je novi šov tandema Perica Jerković & Robert Petan, ki sta nas nedolgo nazaj navduševala s komedijo Zbogom, korona, mi gremo na dopust. Skozi skeče, pesmi in stand-up komedijo tokrat na odru dočarata vse, kar življenje prinese. Vrtčevsko rajanje, mladostniško popivanje v parku, poročno slavje, poletna žurka na plaži, novoletna sindikalna zabava ali sedmina. Življenje je žur – fajn se boš imel le, če ga ne dojemaš preresno.
Cena vstopnic: 1. kategorija: 22 €; 2. kategorija: 19 €; 3. kategorija (balkon): 17 €

Povezava do originalnega članka

Soba pobega: Laboratorij Karla Scherbauma in pozabljena žarnica
2025-11-18 11:00 - 2026-02-26 18:29 | Kulturni inkubator
SOBA POBEGA
Laboratorij Karla Scherbauma in pozabljena žarnica
Začetek 18. novembra 2025 // ob torkih in četrtkih med 11. in 17. uro // Kulturni inkubator
Od 18. novembra 2025 do predviodoma konec februarja 2026 se bo v sodelovanju z društvom Inoqi del Kulturnega inkubatorja spremenil v sobo pobega. Vstop je brezplačen in primeren za skupine od štiri do osem udeležencev. Na voljo je različica za obiskovalce, stare od 8 do 12 let in obiskovalce, starejše od 13 let. Soba pobega bo v omenjenem terminu delovala ob torkih in četrtkih med 11. in 17. uro, pri čemer je zadnji vstop možen ob 16. uri. Predhodne rezervacije termina so obvezne, obrazec se nahaja na dnu te strani.

Laboratorij Karla Scherbauma in pozabljena žarnica je pustolovščina, ki vas popelje v skrivnosti lokalne zgodovine, izumov in ustvarjalnosti. Igra zasleduje zgodbo o laboratoriju, ki je sicer izmišljena, temelji pa na resničnih zgodovinskih dejstvih o začetkih elektrifikacije v Mariboru. Sestavljena je iz taktilnih ugank, ki spodbujajo sodelovanje, logiko in opazovanje. Scena zasleduje avtentični občutek 19.stoletja, vključuje pa tudi nekaj sodobnih tehnologij za pomoč pri odkrivanju preteklosti. Cilj ni le pobeg iz prostora, temveč »prižgati« pozabljeno Scherbaumovo žarnico.
Leta 1879 je Thomas Edison prižgal prvo žarnico. Že štiri leta kasneje, 1883, jo je v Mariboru prižgal vizionar in podjetnik Karl Scherbaum. V teh časih je v mestu živel tudi Nikola Tesla, ki ni govoril le o elektriki, ampak tudi o nevidnih silah, ki tečejo med ljudmi. Morda je prav to dalo Karlu idejo, da prava energija ne teče le po žicah … Šepetalo se je, da naj bi imel skrivni laboratorij, kjer je snoval posebno žarnico, ki jo lahko prižge le moč povezanosti. Po njegovi smrti se je na to pozabilo…vse do pred kratkim. V zapuščeni mestni kleti so naleteli na zanimivo sobo, s čudnimi Scherbaumovimi napravami, načrti in v sredini veliko, nenavadno žarnico…
Nič ne deluje. Kot da celoten laboratorij spi in trmasto čaka na pravi… impulz. Prebudite njegove stroje, sledite toku in razvozlajte skrivnost – prižgite pozabljeno žarnico!
Soba pobega je brezplačna, na voljo bo od 18. novembra 2025 do 26. februarja 2026 v Kulturnem inkubatorju, oba dneva med 11. in 17. uro, pri čemer je zadnji vstop možen ob 16. uri. Na voljo bosta dve različici: za obiskovalce, stare od 8 do 12 let in obiskovalce, starejše od 13 let. Predviden čas igranja je 30-45 minut, soba pobega pa je primerna za skupne od 4 do 8 oseb. Obvezne so predhodne rezervacije temrina.

REZERVIRAJ SVOJ TERMIN

ROJSTNI DAN V SOBI POBEGA? ZAKAJ PA NE!

S sobo pobega si lahko med 18. novembrom 2025 in 28. februarjem 2026 popestrite tudi praznovanje rojstnega dne. Praznovanja potekajo v po predhodnem dogovoru ob sobotah, na voljo pa sta dva termina: med 11.00 in 13.00 ali med 14.00 in 16.00. Cena rojstnega dne je 180 €. S seboj lahko prinesete tudi pogostitev in/ali torto.
~ POŠLJI POVPRAŠEVANJE ~

Povezava do originalnega članka

Kiri komad je že to?
2025-11-18 19:00 - 21:00 | Maribor center / Vetrinjc – BarCoda
Glasbeni kviz v Vetrinjcu
Voditelja večera: Jerry Blitefield & Chris Russell Misliš, da poznaš glasbo? Preizkusi svoj sluh — in spomin — na glasbenem kvizu Kiri komad je že to? Ekipe po dva se bodo pomerile v prepoznavanju pesmi od šestdesetih let naprej. Namigi bodo prihajali v različnih oblikah – kratki zvočni ali video posnetki, pa tudi koščki besedil.
Nagrade:
🥇 1. mesto: celoten znesek zbranih prijavnin + vstopnica za koncert po izbiri v Vetrinjcu
🍀 Srečni poraženec: ena naključno izbrana ekipa prejme brezplačno pijačo
Pravila in informacije:
➜ Ekipe sestavljata dva igralca (posamezniki se lahko povežejo tudi na dogodku)
➜ Največ 20 ekip
➜ Prijavnina: 5 € na ekipo (2,5 € na osebo)
➜ Ekipe se morajo vnaprej prijaviti in plačati prijavnino (sprejemamo samo gotovino) v Vetrinjcu
➜ Jezik: angleščina (po potrebi bo zagotovljen prevod v slovenščino)
➜ Prepovedana uporaba mobilnih telefonov
➜ Ekipe odgovor sporočijo z dvigom predmeta
➜ Štejejo samo 100 % pravilni odgovori

Povezava do originalnega članka

Name that tune | Kiri komad je že to?
2025-11-18 19:00 - 22:00 | Maribor center / Studio
Kviz: 19.00–21.00 (vključno s 15-minutnim odmorom)
Razglasitev zmagovalcev in podelitev nagrad: 21.00
Voditelja večera: Jerry Blitefield & Chris Russell
Misliš, da poznaš glasbo? Preizkusi svoj sluh — in spomin — na glasbenem kvizu Kiri komad je že to?
Ekipe po dva se bodo pomerile v prepoznavanju pesmi od šestdesetih let naprej. Namigi bodo prihajali v različnih oblikah – kratki zvočni ali video posnetki, pa tudi koščki besedil. Če pesmi ne uganete takoj, brez skrbi – dodali bomo še kakšen namig. Točke prinašajo ne le pravilni naslovi, ampak tudi izvajalci, albumi in leta izida. Skratka: kviz za vse, ki poslušate malo preveč pozorno.
Nagrade:
1. mesto: celoten znesek zbranih prijavnin + vstopnica za koncert po izbiri v Vetrinjcu
Srečni poraženec: ena naključno izbrana ekipa prejme brezplačno pijačo
Pravila in informacije:
➜ Ekipe sestavljata dva igralca (posamezniki se lahko povežejo tudi na dogodku)
➜ Največ 20 ekip
➜ Prijavnina: 5 € na ekipo (2,5 € na osebo)
➜ Ekipe se morajo vnaprej prijaviti in plačati prijavnino (sprejemamo samo gotovino) v Vetrinjcu
➜ Jezik: angleščina (po potrebi bo zagotovljen prevod v slovenščino)
➜ Prepovedana uporaba mobilnih telefonov
➜ Ekipe odgovor sporočijo z dvigom predmeta
➜ Štejejo samo 100 % pravilni odgovori
Zberi svojega najbistrejšega soigralca in se pripravi na večer glasbe, smeha in prijateljskega tekmovanja!

Povezava do originalnega članka

Pesniški koncert ob 100. obletnici rojstva Cirila Zlobca
2025-11-18 19:30 - 21:00 | Dvorana Union
IN NA ZAČETKU JE BILA BESEDA
pesniški koncert ob 100. obletnici rojstva cirila zlobca
Torek, 18. november 2025 // ob 19.30 // Dvorana Union // dogodek ima vstopnino
Stoletnica rojstva Cirila Zlobca je botrovala nastanku umetniškega dogodka, ki se enemu izmed najvidnejših slovenskih pesnikov poklanja z besedo, glasbo in plesom. Pesniški koncert, kot so inovativno formo poimenovali njeni kreatorji, vidni slovenski umetniški ustvarjalci, pa se ne posveča le Zlobčevemu literarnemu opusu, temveč naslika veliko širšo podobo misleca, ki je s svojimi teoretičnimi prispevki, pa tudi družbeno ter politično angažiranostjo, ključno sooblikoval slovensko družbo na poti k samostojnosti in državnosti. Nesporni mojster pisane besede ni bil le prefinjen raziskovalec ter razgaljevalec lastne in občečloveške intime. Bil je polnokrvni intelektualec zavidljive miselne širine in globine ter analitičnosti in kritičnosti, ki sta izhajali iz pretanjenega posluha za svet ter ljudi okoli sebe. Vseskozi je sledil visokim etičnim in moralnim načelom ter argumentirano branil vrednote in ideale svobodne, pravične, vključujoče ter razumevajoče družbe. Prav tem idejam danes bolj kot kdajkoli v novem tisočletju krnijo državljansko pravico – ne le pri nas, temveč po vsem svetu. Zato bo dogodek tudi svojevrstna refleksija o družbeni vlogi umetnikov in umetnosti danes. Pa tudi poziv k samorefleksiji, razumu, empatiji in nenazadnje angažiranosti – da ideali in vrednote, ki jih je Zlobec tako goreče zastopal ter pogumno branil, ne bodo poteptani v prah zgodovine.
Dogodek traja 70 minut.
IZVAJALCI:
Izbor pesmi, scenarij in režija: Vladimir Jurc // Ples: Tjaša Bucik // Igrajo: Maja Blagovič, Vladimir Jurc, Primož Pirnat, Boris Ostan // Glasba: Ana Mezgec, violina // Aleksander Ipavec – Ipo, harmonika // Tinkara Kovač, flavta, vokal // Flavio Davanzo, trobenta // Denis Beganović, pozavna // Luč in video projekcije: Robert Jančigaj // Produkcija: Zavod Our-Labyrinth
VSTOPNICE:
Za dijake, študente, upokojence: 5 €
Abonenti sezone 2025/2026 (Orkestrski cikel, Komorni cikel in Komedija): 10 €
Redna cena: 15 €.
ORGANIZATOR:
Narodni dom Maribor, preberi več na www.nd-mb.si.

Povezava do originalnega članka

VABILO NA DELAVNICO: USTVARJALNOST IN KULTURNA DEDIŠČINA V VR
2025-11-19 13:00 | Tyrševa 15, Maribor
Združenje EPEKA, so.p., v okviru izvajanja mladinskih programov vabi na drugo delavnico iz cikla raziskovanja navidezne resničnosti, ki tokrat povezuje ustvarjalnost, kulturo in tehnologijo.
Na delavnici, ki se bo pričela ob 13. uri bomo odkrivali, kako lahko VR postane orodje za ohranjanje kulturne dediščine in izražanje identitete. Skozi VR izkušnje bomo vstopili v svet umetnosti in zgodb, ki jih lahko s pomočjo sodobnih tehnologij prenesemo v digitalno prihodnost. Udeleženci bodo imeli priložnost ustvariti lasten virtualni proctor, ki izraža njihovo kulturo, pogled na svet ali vizijo prihodnosti. Raziskovali bomo primere, kako se VR uporablja za predstavitev zgodovine, muzejev in kulturnih vsebin, ter razmišljali o tem, kako lahko tehnologija prispeva k razumevanju različnih skupnosti.
Delavnica spodbuja domišljijo, medkulturni dialog in razmišljanje o povezanosti med umetnostjo in digitalnim svetom. Primerna je za vse, ki jih zanimajo kreativni izrazi, tehnologija in družbeni pomen kulture v sodobnem času.
Zaradi omejenih tehničnih kapacitet so obvezne predhodne prijave na: epeka@epeka.si ali v živo.
Celoten mladinski program, ki ga izvajamo, je za udeležence brezplačen, saj ga financirata Mestna občina Maribor in Urad RS za mladino.
The post VABILO NA DELAVNICO: USTVARJALNOST IN KULTURNA DEDIŠČINA V VR appeared first on EPEKA.

Povezava do originalnega članka

Knjižnični cikel: KDO JE OKUŽIL DEDKA?
2025-11-19 16:00 - 17:00 | Okolica / Knjižnica Pobrežje (Mercator center Pobrežje), Puhova ulica 1
Abfeminenčna družinska drama
Igriva refleksija družbene in politične realnosti prikaže razpoke med tremi generacijami, ki jih še dodatno poglobijo medijska senzacionalnost in politična polarizacija. Oče in sin se po letu molka znova srečata – njun covidni konflikt oživi v seriji nerodnih, a komičnih trenutkov.
Bo na koncu smeh ali prepir?
Tudi vi odločate. Namizno gledališče, kjer ste gledalci povabljeni k soustvarjanju – za isto mizo.
Prijave na naslov: natasa.konec@mb.sik.si

Povezava do originalnega članka

Pisateljica za katedrom: Janja Vidmar
2025-11-20 09:30 - 11:00 | Pedagoška fakulteta UM
Dogodek v sklopu pobude Beri, zares – Read. For real!
PISATELJICA ZA KATEDROM: JANJA VIDMAR
Četrtek, 20. november 2025 // 9:30 // Pedagoška fakulteta Univerze v Mariboru (predavalnica 0.27)
MKC Maribor se v sodelovanju s Pedagoško fakulteto Univerze v Mariboru pridružuje pobudi Beri, zares – Read, for real!, ki med 11. novembrom in 12. decembrom 2025 poteka na pobudo Evropske unije. V četrtek, 20. novembra, vabimo na gosotovanje pisateljice Janje Vidmar na Pedagoški fakulteti Univerze v Mariboru.

Evropska komisija je leta 2023 dala pobudo za Dan evropskih avtorjev, s katerim želimo mlajše generacije dodatno spodbuditi k branju knjig ter jim pomagati odkriti raznolikost in bogastvo evropske literature. Poudariti želimo, da je ob branju knjig mogoče neizmerno uživati in pri tem narediti nekaj dobrega zase ter za svojo celostno rast. Prav zato Mladinski kulturni center Maribor v sodelovanju s šolami in fakultetami organizira cikel srečanj Pisatelj oz. pisateljica za katedrom, saj je srečanje v živo z zanimivimi in navdihujočimi avtorji in avtoricami odličen način, da se mladi odlepijo od zaslonov ter se lotijo izpolnjujoče pustolovščine branja knjig.
Mladinski kulturni center Maribor – literarni program MKC Črka in Pedagoška fakulteta Maribor se pridružujeta pobudi EU Beri, zares – Read for real!, v okviru katere bodo med 11. novembrom in 12. decembrom 2025 potekali številni dogodki in aktivnosti z namenom promocije branja med mladimi. Za kateder vabita priljubljeno pisateljico Janjo Vidmar, ki bo gostovala na Pedagoški fakulteti Univerze v Mariboru v četrtek, 20. novembra 2025, ob 9.30, v predavalnici 0.27. Pogovor z avtorico bo vodila literarna zgodovinarka, redna profesorica za področje slovenske književnosti ter izvrstna poznavalka mladinske književnosti dr. Dragica Haramija, nastop bo namenjen študentom in študentkam Pedagoške in fakultete, odprt pa bo tudi za ostalo javnost.
VLJUDNO VABLJENE & VABLJENI!

Dodatne informacije: petra.kolmancic@mkc.si
Dogodek spada pod okrilje EU projekta Read for Real! https://www.readforreal.com/
Organizator: MKC Maribor – Literarni program MKC Črka v sodelovanju s Pedagoško fakulteto Maribor.
Program MKC Črke finančno omogoča Mestna občina Maribor in Urad RS za mladino. Dogodek spada v sklop javnih prireditev, ki jih sofinancira Javna agencija RS za knjigo.

Povezava do originalnega članka

Razstava Trešpank: Nariši mi nekaj
2025-11-20 10:00 - 15:00 | Maribor center / Razstavišče Vetrinjski
Kako spremeniš življenje? Tako, da narediš prvi korak… in potem še drugega… in nato ugotoviš, da si že do kolen v blatu – ampak hej, vsaj nisi več na istem mestu!
Kako spremeniš življenje?
Tako, da narediš prvi korak… in potem še drugega… in nato ugotoviš, da si že do kolen v blatu – ampak
hej, vsaj nisi več na istem mestu!
Nekega dne je Simona pogledala prazne stene in rekla:
»Ej, Jernej, a bi kej narisal?«
Jernej nariše. In nekomu je celo všeč. Slika gre v prodajo.
Nariše še eno. In še eno.
In potem se zgodi najhujše: ne neha se ustavljati.
Brez akademskih diplom, brez zaprašenih teorij in brez navodil za uporabo čopiča – Jernej se je kot samouk in radovedni navdušenec spotaknil naravnost v svet umetnosti. Namesto da bi treščil ob tla, je ugotovil, da pada sam vase. In da se da padati tudi elegantno – če že ne s stilom, pa vsaj z dovolj barvami, da padec izgleda kot umetniška gesta. Ko padaš dovolj dolgo začneš opazovati okolico. Ko jo enkrat opaziš, pa jo že lahko tudi naslikaš. Njegove slike so razglednice s tega notranjega potovanja – ujeti trenutki iz vmesnega prostora med “kaj sploh delam?” in “zakaj sploh sem?”
Formalno gledano gre za intuitivno raziskovanje forme, barve in kompozicije, kjer avtor zavrača rigidne akademske okvire v korist iskrene, skoraj naivne izraznosti. Njegov vstop v likovno umetnost je spontan, a močan. Njegove slike so izraz intuitivnega raziskovanja barve, oblike in kompozicije, brez zadržkov akademskega okvira. V delih se zrcalijo notranje pokrajine, vprašanja o smislu, identiteti in iskanju – vse skupaj pa je izraženo s svežino, barvitostjo in elementom presenečenja.
Manj formalno pa – kot da bi nekdo stresel dušo na platno, dodal ščepec zmede in vse skupaj prelil z nečim, kar diši po otroškem navdušenju. Iskreno, naredi-sam-svoj-mojster, punk.
Je lahko umetnost tudi zabavna, čudna, malo zmedena… in čisto iskrena? Morda boste v videnem prepoznali tudi kakšen svoj trenutek. Ali pa vas bo samo nasmejalo. Oboje šteje.

Povezava do originalnega članka

PREDSTAVITEV ZBORNIKA OB 100-LETNICI ROJSTVA JOŽETA RAJHMANA
2025-11-20 11:30 | Maribor center / UKM, Gospejna ulica 10, Maribor
Ob 100-letnici rojstva teologa in filologa dr. Jožeta Rajhmana je bil lansko leto organiziran dvodnevni znanstveni simpozij. Tokrat predstavljamo zbornik znanstvenih razprav simpozija.
Teološka fakulteta Univerze v Ljubljani in Univerzitetna knjižnica Maribor vabita na predstavitev Zbornika ob 100-letnici rojstva Jožeta Rajhmana. Ob 100-letnici rojstva teologa in filologa ddr. Jožeta Rajhmana je bil lansko leto pod okriljem treh eminentnih ustanov Teološke fakultete Univerze v Ljubljani, Slovenske akademije znanosti in umetnosti ter Univerzitetne knjižnice Maribor organiziran dvodnevni znanstveni simpozij. Tokrat predstavljamo zbornik znanstvenih razprav s tega simpozija, ki je izšel kot tematska številka revije Edinost in dialog 80, 1/2025.
Na predstavitvi bodo sodelovali dr. Aljaž Krajnc, pomočnik glavnega urednika revije Edinost in dialog, dr. Fanika Krajnc-Vrečko, urednica zbornika, dr. Edi Kovač, Rajhmanov sodelavec, in dr. Mateja Pevec Rozman, avtorica razprave v zborniku.
Veseli bomo vašega obiska!

Povezava do originalnega članka

Mateja Njivar: MASKE NA OBRAZIH IN NAVIDEZNE OVIRE
2025-11-20 17:00 - 18:30
Predstavitev knjig
Vabljeni na predstavitev dveh romanov avtorice Mateje Njivar – Maske na obrazih in Navidezne ovire. Dogodek bo priložnost za srečanje z avtorico, gradbeno inženirko in fotografinjo o sodobnih družbenih temah in vpogled v njeno ustvarjanje.
Pogovor z avtorico bo usmerjala Petra Bauman.

Povezava do originalnega članka

Kvir zgodovina in pub kviz
2025-11-20 17:00 - 19:00 | Kulturni inkubator
DRUŠTVO DIH V MARIBORU
KVIR ZGODOVINA IN PUB KVIZ
V sodelovanju z društvom DIH v Kulturnem inkubatorju pod okriljem programa Maribor skozi rožnata očala pripravljamo druženje, na katerem bomo spoznali zgodovino kvir gibanja, potem pa svoje znanje preverili še na prav posebnem kvizu.

Presenečenje! V Kulturnem inkubatorju bo v ospredju zgodovina kvir gibanja! V sodelovanju z društvom DIH se ponovno družimo v četrtek, 20. novembra 2025, med 17. in 19. uro. S poudarkom na trans temi se bomo naučile_i o tem, kako je potekalo kvir gibanje in kje smo zdaj. Potem pa sledi tekmovanje: pub kviz.
Dogodek je brezplačen, zbiramo predhodne prijave z izpolnitvijo spodnjega obrazca.

PRIJAVA

Povezava do originalnega članka

SobaZaGosteMaribor: Spoznaj umetnico Aylin Leipold
2025-11-20 18:00 | OBRAT
20. 11. 2025 OB 18.00, OBRAT
SobaZaGosteMaribor: Spoznaj umetnico Aylin Leipold
V četrtek, 20. 11. 2025, te ob 18.00 vabimo v OBRAT – prostor umetnosti in participacije na predstavitev dela in umetniških praks multidisciplinarne umetnice, rojene v Freiburg im Breisgau in živeče v Londonu. V novembru in decembru bo delovala na rezidenci v Mariboru v okviru programa SobaZaGosteMaribor v sodelovanju z Markom Faridom, umetnikom, raziskovalcem in predavateljem likovne umetnosti na Central Saint Martins, Univerzi za umetnost v Londonu.

Aylin Leipold

je multidisciplinarna umetnica, ki deluje v Londonu. Njeno delo sega vse od risanja in slikanja do oblikovanja kovine in lesa, grafike, videa in instalacij. Ukvarja se z različnimi vrstami izgube pomena in premiki vrednot, zlasti kadar so te posledica reprodukcije, reprezentacije ali prevajalskih procesov. Najdene slike, besedila in predmeti se spremenijo v nove predmete in prenesejo v nove kontekste – z distancami, vrzelimi in razmiki so umetniška dela odvisna od svojega okolja. Diplomirala je iz nemškega prava, leta 2025 pa je diplomirala iz likovne umetnosti na Central Saint Martins, Univerzi za umetnost v Londonu.

SobaZaGosteMaribor je program Pekarne Magdalenske mreže Maribor, ki od leta 2011 razvija in organizira umetniške rezidence. V letu 2025 ga sofinancira Ministrstvo za kulturo RS, Mestna občina Maribor, podpira ga Vetrinjski dvor, Narodni dom Maribor.

Povezava do originalnega članka

KIBLIX 2025 | Umetniška inteligenca, mednarodna skupinska razstava
2025-11-20 19:00 - 2025-12-30 17:00
KIBLIX 2025 | odprtje mednarodne skupinske razstave: Umetniška inteligencaZ mednarodnim festivalom umetnosti, tehnologije in znanosti KIBLIX 2025 nadaljujemo v omrežju prostor-časa in vas v četrtek, 20. novembra, ob 19. uri vabimo na odprtje mednarodne skupinske razstave v KIBLA PORTAL, ki ga bo z avdiovizualnim nastopom obogatila Petra Kapš (alias OR poiesis).
Razstavljajo: Maria Alves (Portugalska), Paul Destieu (Francija), Jiyun Park (Koreja), Lilit Stepanyan (Armenija), Brianna Leatherbury (ZDA), Dora Ramljak (Hrvaška), P L A T E AU R E S I D U E, Zoran Srdić Janežič, Vlado Repnik, Inštitut Egon March in Aleksij Kobal (Slovenija)

Povezava do originalnega članka

KIBLIX 2025 | Glasbeni cikel MIGAV: Petra Kapš (alias OR poiesis)
2025-11-20 20:00 - 2025-12-20 22:00 | Maribor center / KIBLA PORTAL (Valvasorjeva 40, Maribor)
KIBLIX 2025 | zvočni perfomrans v živo: Glasbeni cikel MIGAV: Petra Kapš (alias OR poiesis)Nepovratna zanka. Kozmična transmisija ledenikov raziskuje telesa v razmerju do skrajno odmaknjenih drugih, nepoznanih mikrobiomov – ledeniških teles v elementarnih okoljih. Umetnica se je avgusta 2023 povzpela na ostanka ledenikov na slovenskem teritoriju ter z lastnim telesom in mikrofoni prisluškovala njuni starodavni zvočnosti.
Zbrano (post)glacialno zvočno gradivo tvori jedro zvočnega performansa, ki ga bo OR poiesis izvedla v živo, v prepletu z ledeniškimi instrumenti, enigmatično radijsko zvočnostjo ter posnetki elektromagnetnih emisij in zablodelih odmevov, ki jih je Nikos Sotirelis prestregel na starodavnem svetišču grškega otoka Samotraki.

Povezava do originalnega članka

Harpier v Vetrinjcu
2025-11-20 21:00 - 23:00 | Maribor center / Studio
Harpier je indie alt/rock zasedba iz Ljubljane. V letu 2024 so nam predstavili prvenec “Ali je kdo” in sedaj napovedujejo nov dolgometražni album. V njihovi glasbi se čuti vpliv pop/alternativnih rock bendov iz začetka tega tisočletja (Radiohead, Kings of Leon, Blur, Muse..) in skupek tega je nekaj, česar na slovenski glasbeni sceni še ni bilo. Pozitivne in energične melodije se prepletajo s težjimi riffi in melanholiko. Vse to spremljajo besedila o mentalnem zdravju, odnosih, samokritičnosti in kritičnosti do družbe …
Predprodaja na šanku in v spletni Coda štacuni: 6 €, na dan koncerta: 10 €

Povezava do originalnega članka

Drobtine iz mišje doline 2+
2025-11-21 17:00, 2025-11-22 10:00 | Velika dvorana
Drobtine iz mišje doline 2+

Anja Štefan / 35 min

Drobne miške so s svojim pogledom na svet še kako velike. Skozi igro (besed) opazujejo svet okoli sebe, njegove svetle in manj svetle plati. Igrivost in ritmičnost pesmi, ki najmlajšim nevsiljivo ponujajo vrline, kot sta iskrenost in lepota, bo zaživela v lutkovni podobi.
Za delo Drobtine iz mišje doline je Anja Štefan prejela nagrado večernica, nagrado Večera za najboljšo otroško in mladinsko literaturo.
Mišja dolina iz zbirke Anje Štefan se je razširila na oder, miške so prilezle v hiško, na travnike, polja in v gozdove. Predstava majhnih mišk za majhne otroke, z namigi, kako se znajti v velikem svetu. Z vsemi svetlimi in temnejšimi toni nas spodbuja: “Le pogumno, le za mano, kmalu bomo našli hrano, ne le hrano, boljši svet, kjer nam lažje bo živet’.”
Predstava je primerna tudi za prvo triado OŠ

Nakup kart

Povezava do originalnega članka

ODPRTOST ZA KODO: predstavitveni dogodek rezultatov delavnic
2025-11-21 18:00 - 20:00 | Vetrinjski dvor, 1. nadstropje, Vetrinjska ulica 30, Maribor
Zavod Polagoma je v okviru projekta Odprtost za kodo v mesecu novembru z dijaki in dijakinjami Srednje šole za oblikovanje Maribor in Srednje elektro-računalniške šole Maribor izpeljal serijo delavnic pod mentorstvom Roba Canninga, Monike Pocrnjić, Jake Waldhütterja ter Brina Žvana.
Končni rezultati in produkti delavnic bodo na ogled postavljeni na predstavitvenem dogodku, ki se bo zgodil v petek, 21. novembra 2025, ob 18. uri v Vetrinjskem dvoru v Mariboru. Predstavljeni bodo glasbeni instrumenti, mehanizmi za skrb rastlin in videoigre.
Lokacija je dostopna za gibalno ovirane osebe.
Vljudno vabljeni/e!

Povezava do originalnega članka

DNLM: DÉJÀ DÉJÀ VU
2025-11-21 19:00 | OBRAT
21. 11. 2025 ob 19.00, OBRAT
DNLM: DÉJÀ DÉJÀ VU
V petek, 21. 11. 2025, te ob 19.00 vljudno vabimo v OBRAT – prostor umetnosti in participacije na otvoritev razstave umetnika DNLM z naslovom DÉJÀ DÉJÀ VU.

Razstava bo v OBRATU na ogled vsak delavnik med 13.00 in 18.00 do 5. 12. 2025.

»Ko nam umetnik predoči tri pogorele zgradbe, sicer nismo presenečeni, a tako nazornega vzorca vendarle nismo pričakovali: v samostojni Republiki Sloveniji so nam pogoreli že trije odsluženi industrijski mlini – v Ajdovščini junija 1997, v Celju oktobra 2014 in v Kranju septembra 2022.

Vse stavbe lahko gorijo, a ne gorijo vse enako. Te tri so gorele še posebej glasno, saj so kot primerki tehniške zgodovine vpisane v register nepremične kulturne dediščine Ministrstva za kulturo. […] V celjskem in kranjskem primeru Zavodu za varstvo kulturne dediščine po požarih ni preostalo drugega, kot da varstveni režim omeji na »dokumentarno (arhivsko) varstvo«. Na pogorišču za stroko ni več dela. Za umetnika pa se tu lahko šele začne.«*

* iz obrazstavnega besedila, ki ga je pripravila Alenka Pirman.

Ravno iz obiskovanja pogorišč se začnejo oblikovati posamezna dela iz projekta Déjà déjà vu, ki se konceptualno naslanjajo na dejstva, povezana z zgradbami. Denimo celjski mlin je slovel za redek primer opečnate industrijske dediščine pri nas, medtem ko iz življenjepisa kranjskega mlina izvemo, da je prva električna žarnica v mestu zagorela prav v tej zgradbi. Mlin v Ajdovščini je po letih samevanja obetal, da bo nekoč ponovno zaživel kot mestni kulturni center, prizadevanja stroke pa so »pogorela« s prodajo zgradbe zasebnim investitorjem.

DNLM nastopi z že utečeno metodo lastnega ustvarjanja – s konceptualno premišljenimi intervencijami v prostor, ki jih vzorno dokumenira in jih nato vključuje v galerijsko instalacijo z razširjenim kontekstom. Preverjeno prakso umetnik tokrat nadgradi s studijskimi deli, ustvarjenimi iz avtentičnih materialnih ostankov pogorišč nekoč mogočnih zgradb. Posamezna dela nato poveže v celoto skozi lastno rekonstrukcijo prizora – ustvari video gorečega lesenega objekta, ki ponazarja mlin, ter motiv tako povzdvigne na raven vizualno izčiščenega simbola. Simbola, ki uprizarja trčenje med preobremenjeno idejo kulturne dediščine na eni ter hitrimi rešitvami in logiko kapitala na drugi strani. Rezultat tovrstnih trčenj umetnik prevede v nekoliko paradoksalno, zagotovo pa presenetljivo, poetično vizualno izkušnjo.

DNLM (Danilo Milovanović)

je interdisciplinarni umetnik ki deluje v Ljubljani. Njegovo delo je v zadnjem desetletju redno prisotno tako na domačih kot tujih prizoriščih. Milovanović je letošnji prejemnik priznanja Riharda Jakopiča. Ustvarja znotraj AKC Metelkova mesto.

Njegova praksa, predvsem v zgodnjejših obdobjih, temelji na gverilskih intervencijah v urbane prostore in raziskovanju statusa javnih prostorov z »naredi-sam« in sorodnimi pristopi. Pri posegih uporablja preprosta sredstva z namenom ustvarjanja novih pomenov in zgovornih situacij. Zaznamuje ga družbeno-angažirano izražanje, pri čemer ideje, ki segajo od premišljevanja urbanega prostora do obravnavanja vsakdanjih socialnih dinamik, določajo medij in pristop.

Projekt, ki se je razvijal med letoma 2024 in 2025, producira Kulturno izobraževalno društvo PiNA. Zaključna razstava nastaja v sodelovanju s Pekarno Magdalenske mreže. Projekt sofinancira Ministrstvo za kulturo RS.

Povezava do originalnega članka

Dobra družba
2025-11-21 20:00 | Intimni oder GT22
IntimniOder.GT22
Miha Bezeljak ima rad umetnost. Skozi različne uprizoritvene forme s samoironijo in banaliziranjem razlogov o nujnosti obstoja umetnosti in njenega vpliva na družbo preizprašuje svoj umetniški izraz.
Avtor in izvajalec: Miha Bezeljak
Produkcija: Moment
Vstopnice: 8 / 5 / 0 EUR, nakup tukaj.
Več informacij o predstavi TUKAJ.

Povezava do originalnega članka

Agencija za razhode
2025-11-21 20:00 - 21:00 | Maribor center / Dvorana generala Maistra
Podeljevanje košaric, čudovit evfemizem za brco v rit, je vse od viktorijancev prava umetnost. In ker je ne obvladamo, je logično, da so tudi to tržno nišo zapolnile agencije, ki bodo to zoprno delo opravile namesto vas. Eno takšnih vodi Erik (Domen Valič), ki komedijo Tristana Petitgirarda, prejemnika prestižne gledališke nagrade Moliere in enega najuspešnejših ter najbolj cenjenih francosko govorečih avtorjev, mojstrsko vodi skozi čustvene viharje svojih strank.
Pomembno: presedanje abonentov Komedije je možno le med abonmajskimi redi (Ponedeljek in Petek), ne pa tudi v terminih za izven, ki niso del abonmajskega programa. Abonente vljudno prosimo, da presedanja uredijo v času dopoldanskih uradnih ur Informacijske pisarne (med 10. in 13. uro), lahko tudi preko telefona ali e-pošte. Presedanja v primeru razprodanih terminov ne moremo zagotoviti. Zahvaljujemo se vam za razumevanje.

Povezava do originalnega članka

Kokosy | Naravni pojavi v Vetrinjcu
2025-11-21 20:00 - 23:00 | Maribor center / Atrij
Ko se ti zgodi prvič, rabiš bit Huda bejba in it na dopust!
Ko se ti zgodi drugič, te fino premeče Čustveni vrtiljak!
Ko se ti zgodi tretjič, pa začneš prepoznavat vzorce in ugotoviš, da so to tvoji Naravni pojavi!
Kokosy prinašamo svoj 3. Studijski album Naravni Pojavi v mesto Šampinjonov – Maribor!
Po razprodani Cvetličarni se bo predstavitev albuma zgodila še v Vetrinjcu. Predolgo se nismo zbombali do amena v Mariboru in zato obljubimo, da bomo v Silvo deželi pustili srce na igrišču!
Zgodbica: Čustveni vrtiljak → Naravni Pojavi:
Ko je Gregor Bajc nekega januarskega večera nagovoril meglenost zadnječasnih Kokosov, so se začele velike spremembe. Leto in pol zaštopan stroj se je začel počasi, a zanesljivo premikati, sprva rjasto in nerodno, a nato vse hitreje, vse briljantneje in na nek nov, svež, drugačen način. Naravni pojavi so vse, kar nas je v tem obdobju doletelo. Odločitev (Ljubezen oveni), rast (Srce), samorefleksija (Cyber), dobri tripi (Ljudje), slabi tripi (Veliki Kuščar), pogled ven iz egocentra po svetu, na katerem se vsem na očeh dogajajo grdobije, packarije in svinjarije (Nove rane), ozaveščanje lepot okoli nas (Aljaž in Zala), vračanje k prijateljem (Js & Irena), vračanje k skupnosti (Boys & Girls), kak večer za ples in špricerje (Meteorit) in prosim brez razmišljanja (Blablabla). Pa Ljubezen, ki podpira, elevira in inspirira (Mislim, da te ljubim).
Novi Kokosy smo še vedno neprevidni in nedodelani, le da nam počasi postaja jasno, da za vsakim poletjem pride jesen, za vsako jesenjo zima in za vsako zimo hvala vesolju – pomlad!
“Če bi menju kdo srce, naj se prosim javi, do takrat so to pač naši Naravni pojavi.”
Predprodaja na šanku in v spletni Coda štacuni: 12 €, na dan koncerta: 15 €

Povezava do originalnega članka

Offline delavnice - ustvarjanje s kremenitom
2025-11-22 10:00 - 12:00 | b1a0f662-9082-474b-b827-abe9ed467e99
Prepusti se čaru ustvarjalnosti na Offline delavnicah v BrewPub-u Maribor. Z mentorico Jano iz kremenita oblikuj, barvaj in marmoriraj svoje unikatne odlitke v sproščenem, ustvarjalnem vzdušju.
Pridružite se ustvarjalnim Offline delavnicam v BrewPub-u Maribor, kjer bomo pod vodstvom mentorice Jane korak za korakom odkrivali čar kremenita – naravnega materiala, iz katerega bomo ustvarjali unikatne odlitke. Naučili se bomo barvanja mase z naravnimi pigmenti, marmoriranja in večbarvnega ulivanja. Vsaka delavnica prinaša novo tematiko in priložnost za drugačen izdelek, ki ga na koncu odnesete domov. Vse poteka v sproščenem, prijetnem vzdušju, brez potrebe po predznanju.
Delavnice trajajo približno dve uri, vsak udeleženec pa bo ob ustvarjanju počaščen s pijačo, primerno letnemu času ali razpoloženju.
V prazničnem obdobju bodo delavnice obarvane s sezonskim pridihom – popolna priložnost za ustvarjalno druženje in trenutek zase v središču Maribora.

Povezava do originalnega članka

Venčki z Nino Holc in Natalijo Zabav
2025-11-22 10:00 - 13:00 | Maribor center / Izba
Na tej čudoviti delavnici bomo skupaj ustvarjali unikatne adventne venčke, ki bodo popestrili naš praznični čas. V sodelovanju z Natalijo Zabav bomo pri ustvarjanju venčkov uporabili različne naravne materiale, kot so sveže nabrane zelene vejice, dišeče cimetove palčke in druge okraske, ki bodo prinesli čarobno praznično vzdušje v vsak prostor. Nina Holc pa bo ponudila sodobnejši pristop izdelave tekstilnih venčkov.
Mentorici vas bosta vodili skozi celoten postopek, tako da boste lahko izdelali svoj venček, bodisi za svoj dom bodisi kot darilo za mamo, babico ali prijatelje.
🎨 Zakaj se udeležiti delavnice?

Unikatnost – Ko si sami izdelate venček, je ta povsem edinstven in prilagojen vašemu okusu ter prostoru.
Lastnoročno izdelan venček prinaša v vaš dom čarobno praznično vzdušje, ki je še bolj posebno, saj ste ga ustvarili sami.
Izdelava venčka je sproščujoč in ustvarjalen proces, ki vam omogoča, da se popolnoma posvetite trenutku in uživate v ustvarjanju nečesa lepega.
Pridite, ustvarjajte z nami in poskrbite, da bo praznični december še posebej čaroben!

Sobotne delavnice za družine pod skupnim imenom Sobota za družbo ponuja obiskovalcem tudi igralni kotiček z igrami za najmlajše ter ustvarjalne priložnosti za mlade in odrasle. Za dobro počutje bomo poskrbeli s čajem, kavo in kakšno kulinarično posebnostjo. Naj bo vzdušje ustvarjalno, domačno in polno navdiha. Dodatno ponudbo pijače lahko preverite tudi v Vetrinjc – BarCoda, ki bo odprt v času MARSovih ustvarjalnih sobot.
🎟️ Prijave: Zaradi omejenega števila mest vas prosimo, da se predhodno prijavite s plačilom kotizacije. Mesto si zagotovite s predhodnim nakupom vstopnice na spletni strani MARSa www.marsmaribor.org
🎟️ Prispevek: 5,00 EUR z DDV / posamična (1 odrasel in 1 otrok), 10,00 EUR z DDV/ družinska (do 2 odrasla in 3 otroci). Materiali so vključeni.
🌈 Več: info@marsmaribor.org, http://www.marsmaribor.org/
O mentoricah:
Nina Holc je diplomirana oblikovalka tekstilij in oblačil, ki se ukvarja z gledališkimi kostumografijami in oblikovanjem za lastno blagovno znamko NI (nikoli isto / never identical). Kot kostumografinja je sodelovala tako s poklicnimi kot tudi ljubiteljskimi. Oblačila in modni dodatki NI so unikatni in izdelani z veliko pozornosti do detajlov. Najbolj poznane so rute s cofki, ki so čudovit modni dodatek, prav vsaka od njih pa ima svoj značaj. V zadnjem času se Nina veliko posveča tudi ustvarjalnim delavnicam, ki so namenjene predvsem otrokom.
Natalija Zabav je ustvarjalka, ki zase rada pravi, da riše s steklom. Zanjo je vse kar vidi del celote in točno to mozaik tudi je. Najti ravno pravšnji košček in ga umestiti na ravno pravo mesto, je izziv, ki se ga z vsakič znova z veseljem loti.

Povezava do originalnega članka

Pridobivanje sredstev za kulturne projekte
2025-11-22 10:00 - 13:00
Predstavitev in delavnica
Delavnica je zasnovana za umetnice, kulturne menedžerke in organizatorke, ki želijo izboljšati svoje veščine pri iskanju in pridobivanju finančnih sredstev za svoje projekte. Udeleženke bodo spoznale različne vire financiranja. Spregovorile bomo o javnih virih in razvijale strategije za pridobivanje sredstev prek sodelovanj z drugimi sektorji ter vzpostavljanja trajnih partnerstev z donatorji in sponzorji. Predstavljene bodo tudi konkretne izkušnje in strategije, ki jih je razvilo Mesto žensk pri pridobivanju sredstev za svoj program.
Število mest je omejeno, zato so obvezne prijava na info@ziz.si

Povezava do originalnega članka

Razstava glinenih izdelkov in prikazi lončarskih tehnik na Lentu
2025-11-22 10:00 - 14:00 | 50fc7ee1-d586-4dc4-9d0e-775dc6d6a233
V Lončarskem centru Maribor na Lentu (Mesarski prehod 5, Maribor) bo v soboto, 22. novembra 2025, med 10. in 14. uro, razstava glinenih izdelkov štirih ustvarjalk.
Ob razstavi bodo potekali tudi prikazi lončarskih tehnik ter predstavitev možnosti ustvarjanja v Lončarskem centru Maribor. Razstava predstavlja izbor uporabnih in dekorativnih izdelkov – od skodelic, krožnikov, skled in vaz do unikatnih okrasnih kosov. Obiskovalci bodo lahko od blizu spoznali postopke oblikovanja gline, delo na vretenu, tehnike ročnega oblikovanja ter osnove glaziranja in žganja.
Predstavljene bodo tudi delavnice in programi Lončarskega centra Maribor za začetnike in naprednejše ustvarjalce. »Želimo približati lončarstvo kot dostopen in ustvarjalen hobi ter pokazati, kako lahko iz kosa gline nastane uporaben ali povsem unikaten izdelek,« poudarjajo ustvarjalke in ekipa Lončarskega centra Maribor.

Povezava do originalnega članka
